## Pravilnik o mjerilima i načinu utvrđivanja duševne, tjelesne i zdravstvene sposobnosti pirotehničara

### NN 26/1996 (3.4.1996.), Pravilnik o mjerilima i načinu utvrđivanja duševne, tjelesne i zdravstvene sposobnosti pirotehničara

# MINISTARSTVO UNUTARNJIH POSLOVA

Na temelju članka 27. Zakona o razminiranju (»Narodne
novine«, broj 19/96.), ministar unutarnjih poslova donosi

## PRAVILNIK

### O MJERILIMA I NAČINU UTVRÐIVANJA DUŠEVNE, TJELESNE I ZDRAVSTVENE SPOSOBNOSTI PIROTEHNIČARA

Članak 1.

Ovim se Pravilnikom propisuju mjerila i način utvrđivanja
duševne, tjelesne i zdravstvene sposobnosti pristupnika za
obavljanje poslova pirotehničara (u daljnjem tekstu: pristupnici)
i pirotehničara zaposlenih u ovlaštenoj pravnoj osobi
iz članka 7. Zakona o razminiranju (u daljnjem tekstu:
pirotehničari).

Ovim se Pravilnikom utvrđuje način osnutka i sastav
Zdravstvenog povjerenstva (u daljnjem tekstu: povjerenstvo) pri
ovlaštenoj zdravstvenoj ustanovi, koja provodi zdravstvene
preglede pristupnika i pirotehničara.

Članak 2.

Pristupnici su dužni učiniti prethodni zdravstveni
pregled.

Pirotehničari su dužni jednom godišnje učiniti
naknadni zdravstveni pregled.

Rok za obavljanje naknadnog zdravstvenog pregleda počinje
teći od nadnevka naznačenog na posljednjoj ispravi
o sposobnosti, koju izdaje nadležna zdravstvena ustanova.

Pirotehničari mogu naknadni zdravstveni pregled učiniti
i prije isteka roka iz stavka 2. ovog članka, po zahtjevu:

- nadležnog rukovoditelja u ovlaštenoj pravnoj osobi,

- inspektora Ministarstva unutarnjih poslova,

- nadležnog liječnika primarne zdravstvene zaštite
i

- pirotehničara osobno.

Članak 3.

Zdravstveno stanje pristupnika i pirotehničara utvrđuje
se na zdravstvenom pregledu prema mjerilima propisanom u Prilogu,
koji je otiskan uz ovaj Pravilnik i njegov je sastavni dio.

Prilog iz stavka 1. ovoga članka sadrži i popis bolesti
i zdravstvenih stanja koje čine zapreku za obavljanje poslova
pirotehničara.

Članak 4.

Zdravstvena sposobnost pristupnika i pirotehničara utvrđuje
se na temelju liječničkog pregleda i zdravstvene
dokumentacije koja se sastoji od pregleda razvrstanih po specijalnostima:

1. Doktor medicine rada:

- prethodni specijalistički zdravstveni pregled djelatnika
koji obavljaju poslove s povećanom opasnošću
za život;

- spirometrija;

- EKG;

2. Laboratorij:

- cjelovita pretraga urina;

- uzimanje krvi iz vene;

- S, P, K - glukoza baze;

- sedimentacija eritrocita;

- Urea (S), Gama GT, SGOT, SGPT;

- K - eritrociti;

- K - leukociti;

- K - hemoglobin;

3. RTG pluća (ODELCA):

4. Okulist:

- pregled ortoreterom (vid, prostorni vid, raspoznavanje boja);

- pregled okulista;

5. Otorinolaringolog:

- pregled spec. ORL;

- totalna audiometrija;

- ispitivanja ravnoteže;

6. Psihologijska obrada:

- kraći razgovor;

- ispitivanje perceptivnih, specijalnih i mehaničkih sposobnosti;

- ispitivanje okulomotorne koordinacije;

- ispitivanje konativnih crta osobnosti;

7. Neuropsihijatar:

- pregled neuropsihijatra ili;

- pregled psihijatra i neurologa (po indikciji EEG);

Članak 5.

Duševnu, tjelesnu i zdravstvenu sposobnost pristupnika i
pirotehničara ocjenjuje povjerenstvo, kojega imenuje ministar
unutarnjih poslova.

Za obavljanje uradaka iz stavka 1. ovoga članka, ministar
može imenovati više povjerenstava.

Članak 6.

Povjerenstvo se sastoji od predsjednika i dva člana.

Predsjednik i jedan član povjerenstva su liječnici,
i to specijalist medicine rada i psihijatar, a treći član
je djelatnik Ministarstva unutarnjih poslova.

Članak 7.

Povjerenstvo daje ocjenu sposobnosti pristupnika i pirotehničara
na temelju zdravstvene dokumentacije i specijalističke
obrade koju je obavila nadležna zdravstvena ustanova te drugih
podataka potrebnih za davanje ocjena i mišljenja.

Ocjenjujući sposobnost osoba iz stavka 1. ovoga članka,
povjerenstvo može konzultirati i druge liječnike određenih
specijalnosti.

Ako povjerenstvo utvrdi da su za davanje konačne ocjene
potrebni dopunski zdravstveni pregledi, osoba iz stavka 1. ovoga
članka upućuje se u odgovarajuću zdravstvenu
ustanovu.

Članak 8.

Zdravstvenu sposobnost pristupnika i pirotehničara na prethodnom
ili naknadnom zdravstvenom pregledu, povjerenstvo ocjenjuje ocjenom:
»sposoban za poslove pirotehničara«, ili »nesposoban
za poslove pirotehničara«.

Ocjena se dostavlja ovlaštenoj pravnoj osobi te pristupniku
ili pirotehničaru.

Ocjena iz stavka 1. ovog članka je konačna.

Članak 9.

Povjerenstvo pristupnika i pirotehničara ocjenjuje nesposobnim
ukoliko utvrdi bolest, stanje, ozljedu ili njihovu posljedicu,
odnosno tjelesnu manu koja je zapreka za uspješno obavljanje
poslova pirotehničara ili ukoliko postoji kombinacija nekoliko
kontraindikacija koje same po sebi nisu zapreka za rad na poslovima
pirotehničara.

Članak 10.

Pristupnik i pirotehničar koji odbije pristupiti prethodnom
ili naknadnom zdravstvenom pregledu oglašava se nesposobnim
za obavljanje poslova pirotehničara.

Članak 11.

Ovlaštena pravna osoba obavlja organizaciju provedbe i vodi
evidenciju pravodobnog obavljanja naknadnih zdravstvenih pregleda.

Članak 12.

Ovlaštena zdravstvena ustanova dužna je voditi posebnu
evidenciju i čuvati zdravstvenu dokumentaciju pregledanih
osoba.

Članak 13.

Ovaj Pravilnik stupa na snagu osmog dana od dana objave u »Narodnim
novinama«.

Broj: 511-01-62-23947/96
Zagreb, 25. ožujka 1996.

Ministar
**Ivan Jarnjak,** v. r.

*Prilog*

**DUŠEVNA I TJELESNA ZDRAVSTVENA MJERILA KOJA PRISTUPNICI
ZA PIROTEHNIČARE MORAJU ISPUNJAVATI**

**I. OPĆI ZAHTJEVI**

- uredna funkcija gornjih, donjih ekstremiteta i kralježnice;

- uredna funkcija kardiovaskularnog sustava;

- uredna funkcija respiratornih organa;

- uredan vid i sluh;

- sanirano zubalo.

**II. POPIS KONTRAINDIKACIJA**

TJELESNI STATUS:

1. Izrazit adipozitet koji ometa normalne funkcije.

RESPIRATORNI SUSTAV:

2. aktivna tuberkuloza pluća i drugih organa;

3. respiratorna insuficijencija (bez obzira na etiologiju);

4. astma, emfizem;

5. alergijska stanja (rinitis, konjuktivitis i ostalo);

6. spontani pneumothoraks;

7. tumori i ostala stanja koja ometaju disanje;

KARDIOVASKULARNI SUSTAV:

8. reumatska groznica sa ili bez oštećenja srca;

9. sve prirođene i stečene mane kardiovaskularnog sustava;

10. kronično reumatsko oboljenje srca;

11. koronarna bolest i ishemična stanja aktualna ili preboljena;

12. ostala kronična oboljenja srčanih struktura
kao i miokarda;

13. manifestna arterijska hipertonzija;

14. periferna arterijska insuficijencija okrajina;

15. izraziti varikoziteti donjih ekstremiteta sa znakovima insuficijencije
perifernih vena. (postflebitični sindrom);

16. recidivirajući tromboflebitis, flebotromboza;

17. izražena hipotonija s prisutnim smetnjama;

18. poremećaji ritma srca i smetnje provođenja;

19. hemoroidalna bolest težeg stupnja;

20. sve vaskularne anomalije koje svojom veličinom i lokalizacijom
ograničavaju punu tjelesnu aktivnost.

OKULISTIKA:

21. kronične upalne bolesti oka i vjeđa (uključivo
alergijske);

22. stanja iza upala ili ozljeda oka: ekorioretinitis, uveitis,
iridociklitis, neuritis vidnog živca;

23. katarakta;

24. duboka upala rožnice i zamućenje rožnice;

25. afakija i pseudoafakija;

26. glaukom;

27. ambliopija (vid slabiji od 0,7 bez prostornog vida);

28. refrakcijske smetnje (visus oba oka bez korekcije manje od
0,7 a s korekcijom na jednom oku manje od 1,0, a na drugom oku
manje od 0,7);

29. poremećaj bulbomotora s poremećenim prostornim
vidom;

30. poremećen osjet boja: protanomalija manja od 0,5 i deuteroanomalija
više od 5,0 jedinica;

31. ostale bolesti i stanja koje utječu na funkciju vida.

OTORINOLARINGOLOGIJA:

32. kronične alergijske i gnojne upale nosa;

33. ozena;

34. polipoza nosnih šupljina, veće devijacije septuma
i veće hipertrofije konha (s funkcionalnim poremećajima);

35. kronični gnojni sinusitisi;

36. kronične upale srednjeg uha s perforacijom ili bez
nje, mastoiditisi;

37. teže kronične upale ždrijela;

38. teške i kronične angine ili jače hipertrofije
tonzila, teži poremećaji i smetnje govora;

39. kronični laringitisi (bez obzira na etiologiju) i polipoze,
teži poremećaji i smetnje govora;

40. suženje ždrijela, grkljana i jednjaka s funkcionalnim
poremećajima (bez obzira na etiologiju);

41. oštećenja labirinta s poremećajima ravnoteže;

42. široki skotomi u sluhu na jednom ili oba uha (više
od 30 dcbl iza 1000 Hz) i ostale perceptivne i provodne nagluhosti
preko 30 dcbl;

43. dublji skotomi u sluhu na jednom ili oba uha (više od
50 dcbl) na 4000 Hz;

44. stanje poslije ozljeda, operativnog zahvata, odnosno druge
smetnje koje uzrokuju funkcionalne poremećaje;

45. patološka stanja štitnjače.

GASTROINTESTINALNI SUSTAV:

46. varikoziteti jednjaka;

47. peptički ulkus (aktivni ili recidivirajući) i
teži refluks jednjaka:

48. hepatitis (akutni ili kronični bez obzira na etiol.)
i ostala oštećenja jetre;

49. pancreatitis (ac. ili chr. bez obzira na etiologiju) i ostala
oštećenja gušterače;

50 kronične bolesti želuca i crijeva (stenoze, fistule,
ulkus, kolitis, Kronova bolest...);

51. hernije (vanjske i unutarnje);

52. upale i opstrukcije žučnog mjehura i vodova, te
kalkuloza;

53. ostale bolesti i stanja (uključujući i ona nakon
kirurških zahvata) s ometanjem funkcije.

UROGENITALNI SUSTAV:

54. prirođeni i stečeni poremećaji urogenitalnog
sustava sa poremećajem funkcija;

55. upalna oboljenja urogenitalnog sustava;

56. kalkuloza urinarnog sustava.

GINEKOLOGIJA:

57. kronične upale i neoplazme dojke, mastopatije, ako
izazivaju teškoće;

58. sve neoplazme genitalnog sustava ako izazivaju funkcionalne
teškoće;

59. trudnoća;

60. sve akutne i kronične upale maternice, jajovoda i jajnika,
ako izazivaju teškoće.

MJERILA ZA PSIHOLOGIJSKU OBRADU:

61. perceptivni faktor (do -0,5 standardne devijacije);

62. spacijalni faktor (do -0,5 standardne devijacije);

63. mehanički faktor (do -0,5 standardne devijacije);

64. okulomotorna koordinacija utvrđena na Bonnardelovoj sinusoidi
u skladu s normama instrumenta;

65. poremećaj osobnosti izvan očekivanih mjerila.

PSIHIJATRIJA:

66. akutni i kronični moždani sindrom;

67. endogene ili funkcionalne psihoze (manifestne ili u remisiji);

68. paranoidna stanja;

69. reaktivna stanja - učestala;

70. alkoholizam i ovisnost o drogama;

71. sklonost stanjima panike;

72. pokušaj samoubojstva;

73. duševna zaostalost;

74. neuroze s jače izraženim smetnjama;

75. emocionalna nezrelost;

76. psihopatija i »border line«;

77. posttraumatski stresni sindrom.

NEUROLOGIJA:

78. heredodegenerativna oboljenja živčanog i mišićnog
sustava;

79. centralni (spastički), piramidni, ekstrapiramidni i
cerebralni, periferni (mlohavi) kao i diseminirani sindrom - bez
obzira na etiologiju;

80. utvrđena epilepsija, katalepsija i narkolepsija;

81. EEG paroksizmalno disritmički ili fokalno promijenjen
nalaz;

82. migrena;

83. tumori perifernog i središnjeg živčanog sustava;

84. cerebralna, celebelarna i spinalna vaskularna oboljenja, aktualna
ili preboljela sa i bez ispada bez obzira na etiologiju (vaskularne
malformacije, krvarenja, embolije, ishemije, anoksije, cerebralne
tromboze velikih cerebralnih vena i sinusa te ekstrakranijalninih
arterija na vratu);

85. izraziti tremor prstiju na rukama, smetnje ravnoteže
(distaksija i disbazija), poremećena koordinacija prst -
nos, prst - prst (zatvorenih očiju);

86. upalni intrakranijalni procesi s posljedicama (meningoencefalitis,
encefalitis, apsces, empijem);

87. posttraumatska encefalopatija i mijelopatija.

DERMATOLOGIJA:

88. psoriaza, ekcemi, kronična upalna oboljenja kože,
kronična furunkuloza i mikoze koji utječu na funkciju;

89. sklerodermija i druge kolagenoze;

90. ostale bolesti kože i sluznica koje utječu na
funkciju.

ENDOKRINI SUSTAV I METABOLIZAM:

91. manifestna šećerna bolest;

92. blaga šećerna bolest (bez medikamentozne terapije);

93. giht i ekvivalenti;

94. hiper i hipofunkcije štitnjače, hipofize i nadbubrežnih
žlijezda;

95. sve bolesti i disfunkcije sustava spolnih hormona.

NALAZ KRVI I KRVOTVORNIH ORGANA:

96. kongelnitalne anemije;

97. izrazite i dugotrajne anemije;

98. ostala utvrđena hemopoetska oboljenja i bolesti koagulacije;

99. HIV - pozitivan nalaz seruma;

100. stanje nakon splenektomije (bez obzira na etiologiju).

LOKOMOTORNI SUSTAV:

101. skolioze i kifoze težeg stupnja koje utječu na
funkciju;

102. degenerativne bolesti (spondiloza, artroza, artropatija,
osteopatija i sl.) ometanjem funkcije;

103. reumatoidni artritis, spondilotitis i ostale upalne bolesti
veziva;

104. osteomijelitis (akutni, kronični recidivirajući);

105. habitualne luksacije velikih zglobova (neizliječene)

106. ozljede koljena (meniskusa ili ligamena) s nestabilnošću
koljena;

107. bolesti intervertebralnog diska (sa rengenom utvrđene
promjene, sa ili bez smetnji);

108. ankiloze i kontrakture koje utječu na normalnu funkciju;

109. urođene ili stečene anomalije šake koje utječu
na normalnu funkciju ruke;

110. urođene ili stečene anomalije stopala koje utječu
na normalnu funkciju noge,

111. ostale bolesti lokomotornog sustava koje imaju utjecaj na
normalnu funkciju;

112. posljedice prijeloma s funkcionalnim poremećajima.

Pravilnik, NN 26/1996-502